Julia Roberts

Julia Fiona Roberts (født 1967) er en amerikansk skuespiller. Hun ble først kjent etter å ha spilt i den romantiske komedien Pretty Woman sammen med Richard Gere. Siden den gang har hun spilt i flere kjente filmer, mottatt en rekke priser, og blitt blant de best betalte skuespillerne i Hollywood.

 Bakgrunn 
Roberts ble født i Smyrna i Georgia 28. oktober 1967. Foreldrene skilte seg i 1972, da Roberts var 5 år gammel. Faren hennes, Walter Grady Roberts, jobbet som en støvsugerselger og skuespiller. Moren, Betty Lou Bredemus, jobbet som sekretær i en kirke i tillegg til at hun var skuespiller. Moren giftet seg igjen med en annen mann, mens faren døde av kreft fire år senere. 

Som ung ville Roberts bli veterinær. Men etter at hun var ferdig på Smyrnas Campbell High School dro hun til søsteren sin i New York for å utvikle seg som skuespiller. I New York begynte hun som modell for Clicks modelling samtidig som hun tok skuespillertimer.

 Privatliv 
Roberts skal angivelig ha hatt et forhold til skuespillerne Jason Patric, Liam Neeson, Kiefer Sutherland og Dylan McDermott. Den 25. juni 1993 giftet hun seg med countrysangeren Lyle Lovett i St. James Lutheran Church i Marion i Indiana. De ble separert i mars 1995 og senere skilt. Roberts hadde et forhold til skuespilleren Benjamin Bratt fra 1998 til 2001. 

Roberts møtte sin kommende ektemann, kameramannen Daniel Moder, under innspillingen av filmen Meksikaneren i 2000. Hun var da i et forhold med Bratt, mens Moder var gift med Vera Steimberg. Han søkte om skilsmisse litt over et år senere. Roberts og Moder giftet seg 4. juli 2002 på hennes ranch i Taos i New Mexico. De har tre barn sammen: tvillingene Hazel Patricia og Phinnaeus «Finn» Walter Moder (født 28. november 2004) og Henry Daniel Moder (født 18. juni 2007).

Magasinet People har kåret Roberts til én av verdens 50 vakreste kvinner åtte ganger.

 Filmografi 

 År  Norsk tittel  Original tittel  Rolle 2010  Spis Elsk Lev  Eat Pray Love  Liz Gilbert 2004  Ocean's Twelve  Ocean's Twelve  Tess Ocean 2004  Closer  Closer  Anna 2003  Mona Lisa Smile  Mona Lisa Smile  Katherine Ann Watson 2002  Confessions of a Dangerous Mind  Confessions of a Dangerous Mind  Patricia Watson 2002  Full Frontal  Full Frontal  Catherine/Francesca 2002    Grand Champion  Jolene 2001  Ocean's Eleven  Ocean's Eleven  Tess Ocean 2001  America's Sweethearts  America's Sweethearts  Kathleen "Kiki" Harrison 2001  Meksikaneren  The Mexican  Samantha Barzel 2000  Erin Brockovich  Erin Brockovich  Erin Brockovich 1999  Runaway Bride  Runaway Bride  Maggie Carpenter 1999  Notting Hill  Notting Hill  Anna Scott 1998  Side ved side  Stepmom  Isabel Kelly 1997  Sammensvergelsen  Conspiracy Theory  Alice Sutton 1997  Min beste venns bryllup  My Best Friend's Wedding  Julianne Potter 1996  Alle sier "I Love You"  Everyone Says I Love You  Von Sidell 1996  Michael Collins  Michael Collins  Kitty Kiernan 1996  Mary Reilly  Mary Reilly  Mary Reilly 1995  Elsk meg eller stikk  Something to Talk About  Grace King Bichon 1994  Den nakne sannhet  Prêt-à-Porter/Ready to Wear  Anne Eisenhower 1994  I Love Trouble  I Love Trouble  Sabrina Peterson 1993  Pelikan-rapporten  The Pelican Brief  Darby Shaw 1991  Hook  Hook  Tinkerbell 1991  Kjærlighetens valg  Dying Young  Hilary O'Neil 1991  I seng med fienden  Sleeping with the Enemy  Sara Waters/Laura Burney 1990  Inn i det ukjente  Flatliners   Rachel Mannus 1990  Pretty Woman  Pretty Woman  Vivian Ward 1989  Blomster av stål  Steel Magnolias  Shelby Eatenton Latcherie 1989    Blood Red  Maria Collogero 1988   Mystic Pizza  Mystic Pizza  Daisy Arujo 1988     Satisfaction  Daryle

 Priser 
 1990: Golden Globe: Beste kvinnelige birolle i filmen Steel Magnolias
 1991: Golden Globe: Beste kvinnelige skuespiller i en komede; Pretty Woman
 2000: Oscar, BAFTA, Golden Globe, National Board of Review Award og Screen Actors Guild Award for beste kvinnelige skuespiller i filmen Erin Brockovich

 Referanser 

 Eksterne lenker 






Kategori:Skuespillere fra USA
Kategori:Filmprodusenter fra USA
Kategori:Oscar-vinnere (hovedrolle)
Kategori:BAFTA-vinnere
Kategori:Personer fra USA av irsk opphav
Kategori:Personer fra USA av svensk opphav
Kategori:Personer fra Atlanta
Kategori:Personer fra Cobb County i Georgia